Путин Владимир жьыщхьэ махуэхэм йохъуэхъу
Дызэрыт мазэр къызэрыунэхурэ Путин Владимир и хъуэхъу тхыгъэхэр къаIэрыхьащ Бахъсэн районым щыпсэу нэхъыжьхэм ящыщу 12-м.
УФ-м и Президентыр Уэзрокъуэ ПIатI ХьэтIутIэ и пхъум (Ислъэмей къуажэ) илъэси 110-рэ, Куп Мэржан Цацу и пхъум (Зеикъуэ къуажэ) илъэси 100, Къаздэхъу Хужь ФIыцIэ и пхъум (Ислъэмей къуажэ), Пщыунэ Жанпагуэ НэIиб и пхъум (Ислъэмей къуажэ), Хъуран Жангуащэ ПIатIэ и пхъум (Кыщпэк къуажэ), Ездэч ФатIимэт ТIытIу и пхъум (Къулъкъужын Ищхъэрэ къуажэ), Къумыкъу Къарэкуэ Хьид и пхъум (Зеикъуэ къуажэ) илъэс 95-рэ, Архагъэ Зулижан Толэ и пхъум (Псыхъурей къуажэ), Бэлагъы Кулисум Жэмал и пхъум (Къулъкъужын Ипщэ къуажэ), Уэртэн ФатIимэт Зубер и пхъум (Къулъкъужын Ипщэ къуажэ), Сыжажэ КIулэ Iэюб и пхъум (Зеикъуэ къуажэ), Беслъэней Цацу Астемыр и пхъум (Псыхъурей къуажэ) илъэс 90 зэрырикъумкIэ къехъуэхъуащ.
УФ-м и Президентым и хъуэхъу тхыгъэхэр юбилярхэм иратыжащ Бахъсэн муниципальнэ районым и Iэтащхьэм и къуэдзэ Къаздэхъу Олег, къуажэ администрацэхэм я Iэтащхьэхэм, ветеран зэгухьэныгъэхэм я унафэщIхэм, «Урысей зэкъуэт» партым и лIыкIуэхэм.
Алокъуэ Аринэ.
